Príloha č. 1 - Opis predmetu zákazky

Verejný obstarávateľ:

Národná agentúra pre sieťové a elektronické služby

Názov zákazky:

**„Notifikácie v kontexte životných situácií – Centrálny notifikačný modul “**

TRVANIE:

Lehota dodania je 31.03.2026.

KOMPLEXNOSŤ:

Uchádzač je povinný predložiť ponuku na celý predmet zákazky, vrátane všetkých súvisiacich nákladov a licencií.

Východisková situácia „Notifikácie v kontexte životných situácií – Centrálny notifikačný modul“

Na základe priameho vyzvania kód: 17I01-04-P28 podľa § 12 ods. 1 písmeno c) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov predkladá Národná agentúra pre sieťové a elektronické služby (ďalej len “NASES”) tento opis predmetu zákazky s názvom **„Notifikácie v kontexte životných situácií – Centrálny notifikačný modul“,** ktorý zabezpečuje dodanie diela centrálneho komponentu eGovernment, ktorý umožní účinné a efektívne spracovávanie notifikácií a upozornení cez viaceré komunikačné kanály.

Ústredný portál verejnej správy (ďalej ako “ÚPVS”) zabezpečuje centrálny a jednotný prístup k informáciám a službám verejnej správy. Správcom ÚPVS je v zmysle § 6 zákona o e-Governmente Ministerstvo investícií, regionálneho rozvoja a informatizácie Slovenskej republiky (ďalej len “MIRRI”). Prevádzkovateľom ÚVPS je NASES, ktorá na základe svojho štatútu plní úlohy vyplývajúce z § 34a zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a z § 4a zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.

Notifikačný modul (ďalej len “CNM”) je kľúčový pre zlepšenie komunikácie štátu s občanom v rámci životných situácii a efektívne šírenie iných dôležitých informácii štátu voči občanovi. Tento modul má slúžiť ako dôležitý nástroj na poskytovanie informácií, upozornení a aktualizácii občanom a verejnosti, či už v komunikácii v rámci životných situácií alebo v rámci komunikácie iných orgánov verejnej moci.

V zmysle Národnej koncepcie informatizácie verejnej správy Slovenskej republiky je notifikačný modul základným komponentom integrovaného Informačného systému verejnej správy a spoločným modulom ÚPVS (Ústredného portálu verejnej správy). Má poskytovať služby elektronického zasielania informácií (notifikácií) smerom od odosielateľa (úsek verejnej správy) k adresátovi (fyzická osoba – občan, fyzická osoba – podnikateľ, právnická osoba, prípadne iná inštitúcia verejnej správy) a zabezpečí tak zavedenie jednotného a komplexného systému elektronického doručovania notifikácií vo verejnej správe. Dielo zabezpečí povinnosti správcu ústredného portálu podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a to v rozsahu §10 odsek 3 a §18.

Predmet dodania

Predmetom dodania je dielo, ktoré obsahuje plnenia:

1. **Funkčné celky pre CNM v rozsahu**
	1. Modul **Manažment notifikácií a správy šablón**, ktorý zabezpečuje:
2. proces vygenerovania a odoslania notifikácie vrátane manažmentu notifikácií
3. vytvorenie šablón pre notifikácie, správa šablón a pravidiel pre ich posielanie
4. reporting notifikácií pre potreby NASES a OVM
	1. Integračné rozhrania:
5. Integrácia na služby IAM UPVS, ktoré poskytujú informácie o preferovaných komunikačných kanáloch identít (mail, sms, push)
6. Integračné rozhranie na komunikačné kanály (email, sms, push,)
7. Integrácia na kanály ÚPVS – eDesk, Portfólio a profil klienta, IAM
8. **Interné a externé služby CNM**
	1. Vytvorenie a publikovanie spätne kompatibilných služieb modulu eNotify ÚPVS v zmysle integračných služieb pre externé subjekty podľa aktuálne platného integračného manuálu (viac v časti Referencie).
	2. Publikovanie spätne kompatibilných interných služieb modulu eNotify pre moduly ÚPVS (G2G, eDesk).
	3. Publikovanie nových OPEN API (REST) služieb pre modul Manažment notifikácií a správy šablón

a to podľa funkčných a ne-funkčných požiadaviek, v rozsahu, podľa podmienok a pri zachovaní požadovaných technických, bezpečnostných a iných vlastností diela, ako sú také požiadavky, rozsah a vlastnosti diela uvedené v Prílohe č. 18 Katalóg požiadaviek, súťažných podkladov.

1. Súčasťou plnenia uchádzača bude aj **poskytnutie služieb:**
	1. Vytvorenie šablón pre notifikácie v kontexte životnej situácie 1 a 2 (Strata zamestnania, Kúpa a vlastnenie nehnuteľnosti na bývanie, [Prioritné životné situácie | Ministerstvo investícií, regionálneho rozvoja a informatizácie SR (gov.sk)](https://mirri.gov.sk/plan-obnovy/reformy-a-investicie/zivotne-situacie/)) v zmysle harmonogramu v  prílohe tohto dokumentu pre všetky komunikačné kanály centrálneho notifikačného modulu,
	2. Postimplementačná podpora v rozsahu a podľa podmienok uvedených v Prílohe č. 18 Katalóg požiadaviek, súťažných podkladov,
	3. Poskytovanie služieb podpory a údržby IS po dobu 60 mesiacov odo dňa prevzatia diela obstarávateľom a to podľa požiadaviek, v rozsahu a podľa podmienok uvedených v Prílohe č. 18 Katalóg požiadaviek, súťažných podkladov
	4. Služby na vyžiadanie v rozsahu:
2. 40 človekodní za každých 12 mesiacov (1 rok) v prvých 4 rokoch odo dňa nadobudnutia účinnosti Zmluvy o podpore a údržbe IS,
3. 90 človekodní za 12 mesiacov v 5. roku účinnosti Zmluvy o podpore a údržbe IS.

Súčasťou dodávky diela **nie je**:

* hardvér a infraštruktúra na prevádzkovanie diela
* nástroje na zber logov
* služby monitorovania a reportingu infraštruktúry a prevádzky a iné činnosti v rámci L2 podpory

Stanovené ciele

Hlavným cieľom je zasielanie dôležitých informácií, upozornení a aktualizácií občanom a verejnosti v procese komunikácie štátu s občanom v rámci životných situácií a v rámci komunikácie orgánov verejnej moci voči občanom.

Cieľom je do prostredia NASES inštalovať a konfigurovať dielo, ktoré umožní odosielania notifikácií o stave riešenia životnej situácie a výkone verejnej moci cez definované komunikačné rozhrania v prispôsobenej forme na základe preferencií adresáta. Zároveň občan potrebuje mať prehlaď o prijatých notifikáciách cez portál ÚPVS a aplikáciu Slovensko v Mobile. Tento prehľad má obsahovať zoznam notifikácií s obsahom a označením ich stavu. Riešenie by malo podporovať aj možnosť zasielania notifikácií iných orgánov verejnej moci a iných platforiem.

Dôležitým predpokladom je rozosielanie hromadných správ z OVM.

Všetky ciele vyžadujú súčinnosť orgánov verejnej moci a zmapovanie pracovných postupov pre následné odosielanie notifikácií Centrálnym notifikačným modulom.

Centrálny notifikačný modul nahradí všetky doteraz používané nástroje zasielania notifikácií, oznámení a správ.

Riešenie musí spĺňať požiadavky na rozšírenú funkčnosť súčasného riešenia. Taktiež musí obsahovať jednoduchší prístup k tvorbe reportov a štatistík.

Dotknutí biznis aktéri a ich role:

* FO, FO podnikatelia, PO,
* Orgány verejnej moci,
* MIRRI,
* Národná agentúra pre sieťové a elektronické služby.

FUNKČNÉ, NEFUNKČnÉ a technické požiadavky na DIELO „Notifikácie v kontexte životných situácií – Centrálny notifikačný modul“

Funkčné, nefunkčné a technické požiadavky na dielo v oblasti „Notifikácie v kontexte životných situácií – Centrálny notifikačný modul“ sú uvedené v katalógu požiadaviek (príloha č.18 súťažných podkladov).

Výstupy/dokumenty v jednotlivých aktivitách/etapách musia byť v súlade s vyhláškou Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy a s  PID projektu schváleným RV.

Legislatívne požiadavky na DIELO „Notifikácie v kontexte životných situácií – Centrálny notifikačný modul“

Legislatívne požiadavky na dielo v oblasti „Notifikácie v kontexte životných situácií – Centrálny notifikačný modul“ sú nasledovné:

Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov,

Vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov (predovšetkým príloha č. 1),

Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov,

Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (GDPR) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

Dokumentácia vrátane výstupov projektu musí byť vytvorená v súlade najmä s :

1. Vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy.

Súčinnosť pri dodaní diela „Notifikácie v kontexte životných situácií – Centrálny notifikačný modul“

Dodávateľ diela zabezpečí v súčinnosti s prevádzkou Obstarávateľa inštaláciu a konfiguráciu riešenia v testovacom a produkčnom prostredí. Obstarávateľ zabezpečí pripravenosť prostredia podľa schválenej špecifikácie prostredia.

Obstarávateľ zabezpečí prístupy pre určené osoby dodávateľa diela. Pri inštalácii a konfigurácii do všetkých prostredí Obstarávateľ poskytne súčinnosť.

Návrh harmonogramu na dodanie diela „NOtifikácie v kontexte životných situácií – centrálny notifikačný modul “

Realizácia dodávky bude realizovaná v zmysle harmonogramu v prílohe č. 2 Zmluvy o dielo.

Návrh rozpočtu pri dodaní Diela „NOtifikácie v kontexte životných situácií – centrálny notifikačný modul“

Návrh rozpočtu sa nachádza v prílohe č. 16 súťažných podkladov,. Odmena za udelenie licencie k Dielu je súčasťou celkovej Ceny Diela. Ak sú použitím preexistentného SW, služieb podpory k nemu v rozsahu v akom sú nevyhnutné, či iných súvisiacich plnení, spojené akékoľvek poplatky, sú všetky tieto poplatky za celú dobu trvania Zmluvy o dielo a tiež počas obdobia trvania záručnej doby SLA v cene Diela.

TECHNICKÉ POŽIADAVKY NA DIELO

Pre technický návrh je potrebné dodržať technologické a dátové princípy definované rámcovými dokumentami (NKVIS a pod.) ako i legislatívou (štandardmi a pod.) Technické požiadavky na dielo sú uvedené v katalógu požiadaviek (príloha č. 18 súťažných podkladov).

Súčasťou dodávky musia byť aj zdrojové kódy vrátane všetkých prerekvizít potrebných na ich kompiláciu do “spustiteľnej aplikácie” (release pre nasadenie) vrátane kompilačného postupu. V prípade automatizovanej kompilácie balíka je nutné, aby súčasťou dodávky bola GitLab CI/CD pipeline. Požadované sú minimálne prostredia TEST a PROD, riešenie v režime vysokej dostupnosti (HA).

Platforma musí byť integrovateľná na vlastných poskytovateľov komunikačných služieb. (Verejné API operátora, ktoré NASES používa na základe uzavretej zmluvy so spoločnosťou Orange Slovensko, a.s., zverejnenej v Centrálnom registri zmlúv – [Rámcová dohoda o poskytovaní služieb](https://www.crz.gov.sk/data/att/4029368.pdf) a [Príloha č. 1](https://www.crz.gov.sk/data/att/4029369.pdf)).

Zoznam skratiek, pojmov a referencií

Tabuľka 1 – Zoznam skratiek

|  |  |
| --- | --- |
| SKRATKA | POPIS |
| API | Application Programming Interface (Programové rozhranie aplikácie) |
| API GW | API Gateway - Verejná integračná platforma |
| CI/CD | Continuous integration/Continuous deployment – séria krokov pre správne nasadenie softvéru - Kontinuálna integrácia a dodávka  |
| CUET | Centrálna úradná elektronická tabuľa |
| e-Government | Electronical  Government, elektronizácia verejnej správy |
| eDesk | Modul elektronických komunikačných schránok ÚPVS  |
| GDPR | General Data Protection Regulation |
| GovNET | Zabezpečená štátna sieť spravovaná Národnou agentúrou pre sieťové a elektronické systémy. / Nadrezortná informačná sieť verejnej správy |
| GUI | Grafické používateľské rozhranie (Graphical user interface) |
| IAM | Identity Access Management - Správa identity používateľa. / Autentifikačný Modul v rámci ÚPVS |
| KAV | Konsolidovaná analytická vrstva |
| MIRRI | Ministerstvo investícií, regionálneho rozvoja a informatizácie |
| NASES | Národná agentúra pre sieťové a elektronické služby |
| OVM | Orgán verejnej moci - štátny orgán, orgán územnej samosprávy, verejnoprávna inštitúcia, orgán záujmovej samosprávy a fyzická osoba alebo právnická osoba, ktorým zákon zveril výkon verejnej moci |
| PO/FO | Právnická osoba/Fyzická osoba |
| SkTalk/Sk-Talk | Štandard pre komunikáciu prostredníctvom ÚPVS podľa § 11 písm. g) Vyhlášky č. 78/2020 Z. z. |
| SLA | Service Layer/Level Agreement - Dohoda o úrovni/ parametroch / kvalite poskytovania služby  |
| SvM | Slovensko v mobile  |
| PROD | Produkčné prostredie |
| UAT | Testovacie prostredie |
| ÚPVS | Ústredný portál verejnej správy, ústredný portál |
| ŽS | Životná situácia |

Tabuľka 2 – Zoznam pojmov

| POJEM/REFERENCIA | POPIS |
| --- | --- |
| ArchiMate | Štandardizovaný modelovací jazyk, ktorý sa používa primárne na zobrazenie, popis a následnú analýzu podnikovej architektúry.  |
| Autentifikácia  | Proces identifikácie a overenia identity používateľa, žiadajúceho o službu alebo zdroj, v informačnom systéme. |
| Autorizácia | 1. Autorizácia predstavuje overenie oprávnenia osôb, či objektov na prácu s dátami. 2. Pod autorizáciou sa rozumie vyjadrenie súhlasu s obsahom právneho úkonu a s vykonaním tohto právneho úkonu v elektronickej podobe.V zmysle § 23 zákona o e-Governmente:orgán verejnej moci vykoná autorizáciu kvalifikovaným elektronickým podpisom a mandátnym certifikátom s pripojenou časovou pečiatkou alebo kvalifikovanou elektronickou pečaťou s pripojenou časovou pečiatkou. osoba, ktorá nie je orgánom verejnej moci, vykoná autorizáciu kvalifikovaným elektronickým podpisom alebo kvalifikovanou elektronickou pečaťou (ak je náležitosťou právneho úkonu vlastnoručný podpis), ak je náležitosťou právneho úkonu úradne overený vlastnoručný podpis, pripojí aj časovú pečiatku. |
| [Dokumentácia k e-Notify](https://kp.gov.sk/pf/zdielane_dokumenty/Forms/AllItems.aspx?RootFolder=%2Fpf%2Fzdielane%5Fdokumenty%2FIntegr%C3%A1cia%20na%20UPVS%2F03%5FIntegra%C4%8Dn%C3%A9%20manu%C3%A1ly%2FIAM)  | Na Partner Framework Portal (PFP) sa nachádza dokumentácia k modulu e-Notify ÚPVS pre integračných partnerov, prístup do PFP portálu je umožnený na požiadanie. |
| [Integračný manuál k e-Notify](https://kp.gov.sk/pf/zdielane_dokumenty/Forms/AllItems.aspx?RootFolder=%2Fpf%2Fzdielane%5Fdokumenty%2FIntegr%C3%A1cia%20na%20UPVS%2F03%5FIntegra%C4%8Dn%C3%A9%20manu%C3%A1ly%2FIAM&FolderCTID=0x012000709FE608C28BD646A5733B864F1E7974&View=%7b819DE271-99F2-4520-9255-7C1FF2E931E4%7d)  | Integračný manuál na e-Notify s popisom služieb v aktuálnej verzii na PFP portáli [eNOTIFY - Všetky dokumenty (gov.sk)](https://kp.gov.sk/pf/zdielane_dokumenty/Forms/AllItems.aspx?RootFolder=%2Fpf%2Fzdielane%5Fdokumenty%2FIntegr%C3%A1cia%20na%20UPVS%2F03%5FIntegra%C4%8Dn%C3%A9%20manu%C3%A1ly%2FeNOTIFY) [(gov.sk)](file:///C%3A/Users/tvrdonova/AppData/Local/Microsoft/Windows/INetCache/Content.Outlook/9ZG3CIAZ/%20%28gov.sk%29) |
| KAV | [KAV - Konsolidovaná analytická vrstva | Ministerstvo investícií, regionálneho rozvoja a informatizácie SR (gov.sk)](https://mirri.gov.sk/sekcie/informatizacia/o-sekciach/datova-kancelaria/kav-konsolidovana-analyticka-vrstva/) |
| MetaIS/METAIS | Centrálny metainformačný systém verejnej správy |
| Notifikácia  | Notifikácia je informačný signál alebo správa, ktorá je posielaná používateľovi s cieľom upozorniť ho na nejakú udalosť, aktivitu alebo potrebu zasiahnutia. |
| eGOV,e-Government | Electronical Government, elektronizácia verejnej správy |
| OpenID Connect (OIDC), OAuth2 | RFC 6749 (The OAuth 2.0 Authorization Framework), štandard pre autentifikáciu a určenie rozsahu oprávnení pri použití protokolu REST podľa Vyhlášky o štandardoch 78/2022, §11, písm. i)  |
| [Pravidlá publikovania elektronických služieb](https://mirri.gov.sk/wp-content/uploads/2018/10/Pravidla_Publikovania_Sluzieb_v1_0-1.pdf) | Pravidlá publikovania elektronických služieb do multikanálového prostredia verejnej správy <https://mirri.gov.sk/wp-content/uploads/2018/10/Pravidla_Publikovania_Sluzieb_v1_0-1.pdf>  |
| Representational State Transfer (REST) | Protokol sieťovej komunikácie pri poskytovaní elektronických služieb potrebných na spracovanie elektronických podaní alebo úspešné vyplnenie a prípravu elektronického podania prostredníctvom modulu procesnej integrácie a integrácie údajov podľa Vyhlášky o štandardoch 78/2022, §11, písm. a)  |
| Spätná kompatibilita  | V technickej praxi, vlastnosť produktu, spočívajúca v tom, že produkt dokáže nahradiť svojho predchodcu tak, že je naďalej schopný spolupracovať s produktami, ktoré boli vytvorené pre tento starší produkt. Novší produkt teda dokáže plnohodnotne nahradiť svojho predchodcu. |
| ŽS | [Prioritné životné situácie | Ministerstvo investícií, regionálneho rozvoja a informatizácie SR (gov.sk)](https://mirri.gov.sk/plan-obnovy/reformy-a-investicie/zivotne-situacie/) |